
Încheiat   astăzi  02.07.2026  în  cadrul  ședinței extraordinare convocată „de îndată” a Consiliului  Local al  comunei Ion Creangă, care  se  ține  în sala de ședință din  clădirea  Primăria comunei  Ion Creangă si care a  fost  convocată  prin  dispoziția  primarului  nr. 135 din 01.07.2026, pentru ora  16:00.
La  lucrările  sedinței  participă domnul  Primar, Dumitru – Dorin  Tabacariu, doamna secretar general Mihaela  Niță.
           Convocarea consiliului local s-a realizat în scris și telefonic, prin intermediul compartimentului de specialitate al  primarului comunei, în  invitația  la  ședință  precizând  data, ora  și locul  desfășurării acesteia. Materialele  înscrise pe  proiectul  ordinii de  zi a  ședinței au fost puse la  dispoziția consilierilor locali pe  suport  electronic la  adresele  de corespondență create  în  acest  sens  și  după caz,  pe suport de  hârtie la  sediul  Primariei  Ion Creanga.
          În urma  apelului nominal  făcut, la  ședință,  participă 15 consilieri locali , d-ul consilier David Constantin, a întârziat, din totalul  de  15 consilieri  in  functie. 
         Domnul  Primar  prezintă  invitația  la  ședință și  dă cuvântul domnului președinte de  ședință, consilier Huci Bogdan-Vasile, care declară  deschisă sedința extraordinară  convocată „de îndată” de astăzi 02.07.2026.
1.Aprobarea  Procesului  verbal  al  ședinței anterioare;
2. Prezentarea  adresei nr. 320/6048/24.06.2026 a Instituției Prefectului Județul Neamț
3. Proiect  de   hotarare  nr. 41 din 01.07.2026 privind rectificarea bugetului local  al  comunei  Ion Creangă , județul Neamț- initiator Tabacariu Dumitru- Dorin – Primarul Comunei  Ion Creangă, C1, C2, C3  ( majoritate absolută) ,
4. Intrebări și interpelări 
    Se supune la vot ordinea de zi, se aprobă în unanimitate de voturi, cu 14 voturi „pentru” din totalul de 14 consilieri prezenți.
     In  continuare se  trece la  punctul unu al  ordinei  de  zi: Aprobarea  Procesului  verbal  al  ședinței anterioare , sedinta ordinară din 18.06.2026;
      Se întreaba dacă sunt observatii pe  marginea  procesului verbal. Nu sunt discuții. Se supune  la vot si procesul verbal  al sedintei  anterioare, se aproba, cu 14 voturi „pentru” din totalul de 14 consilieri prezenți.
      In  continuare se  trece la punctul doi al ordinei  de  zi:  Prezentarea  adresei nr. 320/6048/24.06.2026 a Instituției Prefectului Județul Neamț.
      Se  intreaba  daca doreste  cineva  sa discute pe  marginea  proiectului  de  hotărâre. 
Domnul consilier Huci Bogdan întreabă, legat de această adresă, dacă a fost vorba despre faptul că solicitarea de amendament la proiectul de hotărâre privind aprobarea bugetului local al comunei Ion Creangă, nu a avut în spate pentru argumentare, partea tehnico-financiară.
Doamna Secretar General spune că adresa Instituției Prefectului – judetul Neamt a fost  transmisă in format electronic  către  toți consilierii locali  face referire la faptul că la depunerea de amendamente trebuie respectare Regulamentul de Funcționare al Consiliului local și OUG nr. 57/2019 privind Codul administrativ, cu precizarea că se da citire din respectiva corespondentă: „amendamentele care se formulează în scris și se depun la Secretarul General, cel mai târziu în ziua ședinței, acestea trebuie să cuprindă în mod obligatoriu elementele enumerate de legiuitor la art. 27 alin. (16) literele ”a” și ”g”, tot odată amendamentele care se doresc să  fie formulate trebuie să respecte condițiile de formă și de fond prezentate în anexa nr. 10 la Ordin. După cum se poate constata, art. 27 alin. (16) lit. ,,d și e,, , se referă la un text al proiectului de actul administrativ, un art, alin, teză. Modificarea sau completarea propusă trebuie să fie motivată, cu argumente de ordin juridic, sau de natură economică financiară, atunci când este vorba despre un act administrativ ce are ca obiect reglementarea unei situații din această sferă. Analizând amendamentul, nu a fost redactat în forma cerută de legiuitor, nefiind astfel menționat dacă acesta urmărește modificarea, completarea sau abrogarea unui text din dispozitivul proiectului de act administrativ. Nu este indicat textul din proiectul de act administrativ care se dorește a fi modificat, completat sau abrogat, din cuprinsul acestuia reiese faptul că amendamentul nu se referă la modificarea din setul de reguli...”
Domnul consilier Huci Bogdan solicită Regulamentul de funcționare al Consiliului Local pentru a formula viitoarele amendamente în litera legii.
Doamna Secretar General spune că acest regulament a fost predat consilierilor la investire și este prezent și pe site-ul instituției. De asemenera adaugă faptul că amendamentele formulate în cadrul ședințelor sunt doar cele referitoare la corecții gramaticale ale textelor proiectelor de hotărâre.
Domnul președinte de ședință îl întreabă pe domnul consilier Aiacoboaei dacă este mulțumit de răspunsul primit de la Prefectură, având în vedere că sesizarea a fost a dumnealui.
Domnul consilier Aiacoboaei Vasile spune că pentru moment este mulțumit dar pe viitor va încerca să se documenteze mult mai bine pentru formularea amendamentelor.
      In  continuare se  trece la punctul trei al ordinei  de  zi: Proiect de hotarare nr. 41 din 01.07.2026 privind rectificarea bugetului local  al  comunei  Ion Creangă , județul Neamț - initiator Tabacariu Dumitru- Dorin – Primarul Comunei  Ion Creangă, 
      Se  da  cuvantul  presedintilor  comisiilor  de specialitate ale  Consiliului  local,  pentru a prezenta  avizele care  sunt  favorabile  proiectului  de  hotarare.
 C 1= Comisia pentru agricultura, activități economico-financiare , buget –finante , administrarea  serviciilor  publice furnizate ; 
C 2 =  Comisia pentru activitati social-culturale, culte, învățământ, sănătate si  activitati sportive ,  urbanism și amenajarea teritoriului , munca  , familie si protectie  socială, protectia mediului , turism 
C 3 = Comisia  juridica si de disciplină, de  apărare  a ordinii  și  linistei publice  si a  drepturilor cetatenilor. 
     Se  intreaba  dacadoreste cineva sa discute pe marginea proiectului de hotărâre. 
Domnul Primar spune că s-a intreprins acest demers pentru că există o situație deosebită la Izvor pe strada Păcii, unde trebuie intervenit și acest lucru presupune rectificarea bugetului local.
Domnul consilier Huci Bogdan spune că a văzut că au fost luați banii din fondul disponibil al Primarului, 50 mii lei și au fost mutați pentru acest proiect.
Referitor la intervenția din satul Izvoru, domnul Primar spune că a găsit niște blocuri inerte de beton pentru care nu trebuie să plătească nimic decât transportul la locație, ce vor fi puse în zona afectată, plus pământ argilos care să îmbine  aceste pietroaie. În primă fază a fost stabilizată zona carosabilă, ulterior după aprobarea rectificării bugetului se va interveni în zonă pentru redarea funcționalității zonei. Astăzi s-a mers în zonă cu un proiectant din Piatra Neamț, trebuia să vină și un reprezentant al firmei Danlin, din păcate nu a putut ajunge, dar s-a reușit conturarea unei idei, concluzia este că în urma acestei intervenții care este doar de a estompa fenomenul și de a repune în funcțiune cât de cât drumul, pe termen lung să se realizeze niște gabioane. Nu se știe încă ce costuri presupune acest lucru și care va fi sursa de finanțare, pentru a asigura siguranța drumului, este necesar un proiect.
Domnul consilier Huci Bogdan spune că a văzut că a fost trecută pe situații de urgență.
Domnul Primar spune că s-a convocat o comisie de la județ, s-au deplasat de 2 ori, au constatat și au spus că trebuie neapărat părerea unui expert care să spună ce trebuie făcut.
Domnul consilier Aiacoboaei Vasile spune că este bine venită intervenția actuală doar că trebuie avut în vedere că toată partea de la punte de la Biserică și până la Ciurea în curbă, este aceeași problemă. Dacă nu se va realiza lucrarea cu gabioane, zona respectivă deja se crapă și se adâncește.
Domnul consilier Huci Bogdan solicită lămuriri cu privire la sumele de pe Anghel Salygni din buget.
Domnul Primar spune că sumele din proiectul de rectificare a bugetului sunt o situație de plată pentru proiectul cu gaz metan, a fost înaintată documentația, urmează ca suma să intre în contul primăriei dar pentru asta a fost nevoie să se rectifice bugetul. De asemenea va mai urma o rectificare pentru o situație de plată de la Danlin.
    Se  intreaba  daca doreste  cineva  sa discute pe  marginea  proiectului  de  hotărâre. Nu mai dorește  nimeni să  discute.
    Se  supune  la  vot  proiectul  de hotărâre privind rectificarea bugetului local  al  comunei  Ion Creangă , județul Neamț, se  aprobă cu  15 voturi „pentru„ din  totalul de 15 consilieri  prezenti. 
    In  continuare se trece la ultimul punct al ordinei  de  zi: Intrebari si  interpelari.
    Se înscriu la  cuvânt următorii  consilieri: 
Domnul consilier Aiacoboaei Vasile
Domnul consilier Nemțeanu Neculai
Domnul consilier Podaru Gheorghe
Domnul consilier Huci Bogdan
Domnul consilier Aiacoboaei Vasile spune că joia trecută au fost o parte dintre consilieri în vizită la Casa Socială din sat Izvoru, ca observație există o scară acolo foarte îngustă ce va trebui modificată, o scurgere pe partea de nord-vest defectă, peretele deja s-a coșcovit, s-a inflamat.
Domnul consilier Huci Bogdan spune că se știe că au fost acolo pentru că a veni cu idei privind destinația acestei clădiri. Întreabă dacă s-a demarat autorizarea clădirii.
Domnul Primar spune că nu a demarat procedurile de autorizare deoarece s-au făcut demersurile necesare privind racordarea la apă și canalizare, lucru care lipsește în prezent. De asemenea, lucru bun, astăzi a plecat de la Minister dosarul cu toate avizele pentru continuarea lucrărilor pe apă și canal. Dacă se realizează acest lucru se va demara și conectarea la gaz pentru că soluția cu încălzirea pe lemne nu este tocmai ok având în vedere că centrala este amplasată unde la etaj, așa a fost soluția la momentul proiectării. Prin certificatul de urbanism nu s-a solicitat atunci avizul ISU, va trebui pe viitor și certificare ISU.
Domnul consilier Huci Bogdan întreabă ce poate spune despre trepte.
Domnul Primar spune că așa a fost proiectul, astfel nu se realiza recepția. Cei de la ISU au venit în control, legat de scări nu au avut nimic de obiectat, doar pe parte de sistem de semnalizare, lucru deja remediat, și ceva legat de dimensiunea ușilor.
Domnul consilier Huci Bogdan întreabă dace domnul Primar poate estima dacă autorizarea se poate realiza anul acesta.
Domnul Primar spune că trebuie văzut ce sume sunt necesare pentru această autorizare.
Domnul consilier Huci Ion întreabă dacă partea electrică este conformă pentru că știe că au apărut niște norme noi aplicabile instituțiilor publice.
Domnul Primar spune că nu au fost obiecții din acest punct de vedere.
Domnul consilier Huci Bogdan spune că a văzut că clădirea este destul de mare și se pretează pentru un azil, poate printr-un parteneriat public privat.
Domnul Primar spune că un parteneriat public-privat ar putea fi mai fezabil.
Domnul consilier Aiacoboaei Vasile spune că îi pare rău să le spună domnilor consilieri care nu au participat că este o lipsă totală de respect față de alegătorii care i-au votat, îi invită să nu uite săptămâna viitoare să-și ridice indemnizația. Iar domnului Primar îi transmite că este o lipsă totală de respect față de consiliul local că nu a fost prezent la întâlnire.
Domnul Primar spune că important este că au fost ei acolo și au văzut despre ce este vorba, el personal își cere scuze, la data respectivă a intervenit o problemă și nu a putut fi prezent.
Domnul consilier Nemțeanu Neculai aduce în discuție DJ 207C, zona pădurii Stejaru, unde au fost făcute găuri în asfalt dau au uitat să mai vină să repare. Plus că ar trebui toaletati copacii de pe  marginea  drumului.
Domnul Primar spune că va suna și va întreba la DRUPO.
Domnul consilier Huci Bogdan vrea să reamintească domnului Primar despre DJ 207D spre Recea.
Domnul Primar spune că au fost ieri de la Consiliul Județean, și li s-a solicitat să anunțe constructorul, pentru că ei sunt beneficiarii. S-a discutat și cu constructorul și despre groapa din fața CAP și din partea cealaltă, și despre problema covorului asfaltic. Au promis că vor rezolva problemele.
Domnul consilier Podaru Gheorghe dorea să semnalizeze aceeași problemă legată de DJ 207C, și a doua problemă ar fi semnalizarea zonei. De asemenea solicita intervenția buldoexcavatorului.
Domnul Primar spune că buldo a fost în reparație, 2,3 zile a fost pe strada Păcii, 2 zile la cosit, astăzi avea de rezolvat 2 probleme, a rezolvat doar una pentru că i-a luat foc electromotorul. Acum trebuie din nou reparat.
Domnul consilier Huci Bogdan spune că sunt probleme și pe fundatura Bisericii unde nu se poate urca. Domnul Ciubuc a fost trimis la primărie să semnaleze problema.
Domnul Primar spune că nu este nevoie să vină pentru că pentru zona respectivă se lucrează la niște documentații.
Se întreabă  daca  mai  dorește  cineva  să  discute  pe  marginea  materialelor. Nu mai sunt discuții.
Drept pentru care dl președinte  declară  închise  lucrările  de  astăzi  ale  ședinței.
Drept  pentru  care  s-a  încheiat  prezentul  proces-verbal.

